**Lp Signe Viimsalu**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 19.06.2023 | nr | 2-23-6823 |

**Ettepanek**

Harju Maakohtu menetluses on tsiviilasi nr 2-23-6823, KT Pere OÜ (registrikood 16313451) avaldus pankroti väljakuulutamiseks. 16.05.2023 määrusega nimetas kohus võlgniku ajutiseks halduriks Andrias Palmitsa (Palmits). Ajutise halduri 30.05.2023 aruande kohaselt puudub võlgnikul mistahes vara. Ajutine haldur on selgitanud, et pankrotiavalduse kohaselt võlgneb võlgnik võlausaldajale pankrotiavalduse esitamise seisuga 19 310,95 eurot, millele lisandub maksuvõlg. Koos registrist nähtuva maksuvõlaga on kohustuste suurus kokku 20 566,21 eurot.

Võlgnik ajutise halduri aruandele vastuväiteid ei esitanud.

Kohus teatas 07.06.2023 väljaandes Ametlikud Teadaanded võimalusest maksta pankrotimenetluse kulude katteks deposiidina 2000 eurot. Võlgnik ega võlausaldajad seda võimalust ei kasutanud. Seega esineb alus menetluse lõpetamiseks raugemise tõttu pankrotiseaduse (PankrS) § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub avalduse esitada **hiljemalt 19.07.2023** e-posti aadressile hmktallinn.menetlus@kohus.ee, märkides ära ka käesoleva tsiviilasja numbri 2-23-6823.

Lugupidamisega

*/digitaalselt allkirjastatud/*

Anu Vismann

Kohtunik